২০১৬ গ্রীষ্মকালীন প্যারালিম্পিক
২০১৬ গ্রীষ্মকালীন প্যারালিম্পিক হল শারীরিকভাবে অক্ষম ক্রীড়াবিদদের জন্য আন্তর্জাতিক প্যারালিম্পিক কমিটি কর্তৃক আয়োজিত একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৭ সেপ্টেম্বর থেকে ১৮ সেপ্টেম্বর পর্যন্ত ব্রাজিলের রিও দি জেনেরিওতে অনুষ্ঠিত হবে। এটি হবে স্বাগতিক শহরের শীতকালীন সময়ে অনুষ্ঠিত প্রথম গ্রীষ্মকালীন প্যারালিম্পিক গেমস। ল্যাটিন ও দক্ষিণ আমেরিকায় অনুষ্ঠিত প্রথম এবং দক্ষিণ গোলার্ধের স্বাগতিক কোন শহরে অনুষ্ঠিত দ্বিতীয় গ্রীষ্মকালীন প্যারালিম্পিক। এর আগে ২০০০ গ্রীষ্মকালীন প্যারালিম্পিক অস্ট্রেলিয়ার সিডনিতে অনুষ্ঠিত হয়েছিল। এছাড়াও এটিই হবে পতুর্গিজ ভাষাভাষি দেশে আয়োজিত প্রথম গেমস। ২০১৬ প্যারালিম্পিকে নতুন দুটি ক্রীড়া : প্যারাট্রিয়েথলন ও ক্যানোয়িং অন্তর্ভুক্ত করা হয়েছে।